Борис Пастернак
Отпуснал весла

Превод от руски: Кирил Кадийски, 2001

chitanka.info

Лодката бие се в сънната гръд,

ивите виснат, целуват и ключици,

лакти и ключове — о, някой път

може и с други това да се случи.

В песните всички тешат се с това.

Значи — пак пепел от люляци сребърни,

лайкучка в бисери, росна трева,

устни, уста със звезди да разменяте.

Значи, прегърнал простор, небеса,

Херкулес в яка прегръдка улавяй,

значи — и цели столетия сам

нощи да губиш за трели на славей.

Издание: в. „Литературен форум“, бр. 5 (446), 06.02. — 12.02.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.